লায়িব

লায়িব কাতারে অনুষ্ঠিত ২০২২ ফিফা বিশ্বকাপের আনুষ্ঠানিক সৌভাগ্যবাহী প্রাণীচরিত্র বা "মাস্কট"। ২০২২ সালের ১ এপ্রিল বিশ্বকাপের ড্রয়ের সময় এটিকে ঘোষণা করা হয়। লায়িব শব্দের উৎপত্তি উপসাগরীয় উপভাষায় এবং এর অর্থ "খুবই প্রতিভাবান খেলোয়াড়"। আরবি এ শব্দের মানে "দারুণ দক্ষ খেলোয়াড়"। 

সাদা রঙের কাতারি পোশাক পরা এক কিশোরের আদলে তৈরি করা হয়েছে লায়িবকে। তার সামনে বল ও তার পোশাকে কাতারি আঙ্গিকে নকশা। লায়িবের গল্প হিসেবে বলা হয়েছে সাহসী ও প্রাণচাঞ্চল্যে ভরপুর এ তরুণ আগের সবগুলো বিশ্বকাপ দেখেছেন এবং গুরুত্বপূর্ণ ম্যাচ ও গুরুত্বপূর্ণ গোলে ভূমিকা রেখেছেন। ড্র অনুষ্ঠানের আগে এক বিশেষ অ্যানিমেশন চলচ্চিত্রের মাধ্যমে লায়িবকে উপস্থাপন করা হয়।

আরও দেখুন
 ফিফা বিশ্বকাপ মাস্কট

তথ্যসূত্র

বিষয়শ্রেণী:২০২২ ফিফা বিশ্বকাপ
বিষয়শ্রেণী:ফিফা বিশ্বকাপ মাস্কট
বিষয়শ্রেণী:২০২২-এ প্রবর্তিত মাস্কট